Venezia_Football_Club
Canpionato de Serie B 2022/23
Venezia - Cittadella : 1 a 1. 3' : punision che Johsen el se ga vadanjà so ła trecuarti ofensiva. El cross de Andersen el vien zlontanà da ła defeza,difesa; Zampano da distansa stra łonga el tira par concluder l'asion. 5' Crociata vien fermà in modo iregołar in zona łaterałe: punision. 7' : Johnsen el łansa Zampano in profondità, cross masa łongo parò da parte de l'ex zogador de'l Frosinone e bałon meso in corner. 9': Tratenjùa prołongada da parte de Antonucci inte i confronti de Jajalo, Valeri tira fora el primo cartełin zało. 12': Òtema vertura so ła pozision sanca par Zampano, che'l mete in mezo, Ceccaroni el ze tuto da soło, el bałon el ze łezermente masa alto e ła defeza de'l Cittadella ła mete in corner. 14': Jajalo el se concuista fało so ła trequarti in zona sentrałe. Kofod Andersen el tira inte'l mucio, Pohjanpalo va a ła zirada de testa so'l primo pało, ma el bałon el tèrmena fora, Kastrati el zera atento e a respénzer ła concluzion. 17': Zampano roba bałon e el ghe pasa a Jajalo, che'l ga spasio par finir l'asion, ma el tiro el finise fora de tanto. 19': Scontro aereo tra Ceppitelli e Ambrosino, el sentral el remedia un tagio so'l nazo; drento el staff mèdego zogo fermo. 23' : Pavan zestise un bon bałon in mezo a'l canpo, suparando ła presion, e el prova el łanso par Ambrosino. 24': Contato in area arancioneroverde tra Antonucci e Candela, par Valeri ghe ze soło corner ma el Cittadella el protesta e chiede l'intarvento de'l VAR. Tuto regołar, se bate el corner sensa conseguense. 26' : Calcio de rigor par el Venezia. 27' : Jajalo stersa in area, Giraudo el mete ła ganba e el sentrocanpista el finise par tera, par l'arbitro Valeri e VAR el ze calcio de rigor. 28' : El portier el intuise ma no'l ghe ła fa, Pohjanpalo fa gol. 35': Altro contato in area de'l Venezia, anca in 'sta ocazion A ze Antonucci a ndar zó dopo un contrasto co Ceppitelli. Valeri el łasa zogar. 36': Valeri vien reciamà a l'on field review par vałutar el contato: calcio de rigor. 37': Fa gol Antonucci. 40': Zampano supara Mattioli che'l colpise el bałon co el braso: calcio de punision so ła fasa łateral. 42' : Cross de Zampano, sponda de Candela par Johnsen che colpise ma ghe ze na gran parada da parte de'l portier de'l Cittadella. So'l segondo bałon el norvegeze no'l riese po' a colpir ben. 43' : So un corner ła difeza ospita ła ga un calcio de punision, njente de fato. 44': Amonìo Pohjanpalo par na zbrasada so Pavan. 45 + 2: Johnsen scanpa a dreta, cross par Pohjanpalo che in area controła e el puza par Tessmann. El só sanco el vien respento da Frare. 45 + 3: So i zviłupi de un corner ghe ze na deviasion de un defensor de'l Cittadella in area ospite, el bałon el vse inpena e el finise dreto so ła traversa. 46': Suito un cartełin zało par Vita dopo na entrada maasa dura su Andersen. 48': L'aribro el ghe fiscia fało ataco a Johnsen dopo na zbrasada, Johnsen el se inrabia e el vien amonìo par proteste. 52': Jajalo el ghe tira a Pohjanpalo visin a'l łimite de l'area, l'ex Bayer Leverkusen el se zira, salta un omo e calcia, ma Kastrati in usida el riese salvar el rezultado. 55' : Socorsi par Kastrati. 57': Inisiativa de Ambrosino che'l prova a saltar l'aversaro, fermà iregołarmente. 63': Do canbi de'l Venezia: drento Pierini e Busio, fora Johnsen e Andersen. 65' : Espulso l'ałnator in segonda de Vanoli in sèito a protste masa fogoze. El tuto el ze nasesto daspò na spenta so Candela in area de'l Cittadella che Valeri el ga considerà regołar. 67': Canbio par el Cittadella: fora Ambrosino, drento Varela. 70' : Łota so ła pozision de scanca Zampano che'l guadanja na rimesa co łe man in zona ofensiva. 73': Drento Haps par Zampano. 75' : fasa a fasa tra Mattioli e Haps, dopo na spentareła de'l primo a'l segondo. 76' : Gran bałon recuparà da Jajalo che po'l el tira a Pohjanpalo in area so ła dreta, el finlandese davantia Kastrati prova ma fa sora ła traversa. 81' : Cartełin roso par Haps che va fora da'l canpo. 82': Contato in area tra Haps e Mattioli, dopo na spenta de'l zogador de'l Cittadella l'esterno el ghe un peston a l'aversaro. Valeri ciamà a l'OFR tira fora el roso direto. 85': Dopio canbio Venezia: fora Pohjanpalo e Jajalo, drento Beghetto e Novakovich.